אולקר ספורט ארנה (בטורקית: Ülker Sports Arena), הוא אולם כדורסל ובידור הנמצא בצד האסייתי של העיר איסטנבול, בטורקיה. לאולם קיבולת מושבים של 15,000 איש בהופעות ו-13,800 איש במשחקי כדורסל,
ההיכל משמש כאולמה הביתי של קבוצת פנרבחצ'ה אולקר מהליגה הטורקית. לפני פתיחתו בחודש ינואר 2012, אירחה הקבוצה בהיכל סינאן ארדם.
גלריית תמונות
המערכה באתיופיה במלחמת העולם השנייה
גשר סירות
הסוכנות למודיעין וביטחון חוץ (איטליה)
גשר פונטונים
איוואן יפרמוב
איוואן יפרמוב (ברוסית: Иван Антонович Ефремов ; 22 באפריל 1908 – 5 באוקטובר 1972, מוסקבה) היה סופר בתחום מדע בדיוני ופלאונטולוג סובייטי, חלוץ במדע הטפונומיה.
ילדות ולימודים.
איוואן יפרמוב נולד למשפחת סוחר עצים בעיירה בקרבת סנקט פטרבורג. בנעוריו הוסיף לגילו שנה, לכן קיימים מסמכים רבים בהם הוא עצמו ציין את 1907 כשנת לידתו. יפרמוב היה ילד מוכשר וכבר בגיל 4 החל לקרוא. בשנת 1914 המשפחה עברה לעיירה בסביבת זפוריז'יה (אז בתחומי האימפריה הרוסית). בתקופת מהפכת אוקטובר הוריו התגרשו, בשנת 1919 עברה אמו של יפרמוב עם ילדיה לעיר חרסון ולאחר נישואים השאירה את הילדים לדודתה ועזבה את העיר. לאחר זמן קצר הדודה נפטרה ממחלת הטיפוס. יפרמוב אומץ על ידי יחידה של הצבא האדום ונדד איתה ברחבי אוקראינה. במהלך הפצצות שספגה היחידה נפצע והתחיל לגמגם
בשנת 1921 חזר יפרמוב לסנקט פטרבורג וכעבור שנתיים השלים את תוכנית הלימודים של בית הספר. במקביל ללימודיו עסק בעבודות שונות לפרנסתו. בשנת 1923 סיים קורס נווטים וב-1924 נסע למזרח הרחוק של ברית המועצות והפליג על ספינות צי הסוחר.
בשנת 1924 יפרמוב חזר לסנקט פטרבורג והחל ללמוד בפקולטה לביולוגיה באוניברסיטת סנקט פטרבורג. בתקופה זו התקרב לפלאונטולוג הרוסי פיוטר סושקין. כל שנה הוא היה יוצא עם משלחות מחקר לאזורים מרוחקים. במקביל ללימודיו החל יפרמוב לעבוד במוזיאון הגאולוגי ובתחילת שנות ה-30, עם הקמת המכון לפלאונטולוגיה, החל את עבודתו במכון זה. יפרמוב נשר מלימודיו באוניברסיטה, אך בתחילת שנות ה-30 השלים לימודי תואר במכון ללימודי הרים בלנינגרד.
קריירה מדעית.
בשנת 1935 יפרמוב השלים את עבודת הדוקטורט וביחד עם המכון לפלאונטולוגיה עבר להתגורר במוסקבה. הוא המשיך להשתתף במשלחות מחקר ופרסם מספר מאמרים שמבוססים על הממצאים. במהלך מלחמת העולם השנייה יפרמוב עבר להתגורר באסיה המרכזית הסובייטית. בשנות ה-40 יפרמוב פיתח ענף מדע חדש - טפונומיה, העוסק בהשתמרות ממצאים פלאונטולוגיים בקרקע, ופרסם מאמרי יסוד בתחום, בהם נטבע המונח "טפונומיה" (מיוונית, "חוקי הקבורה"). עבור עבודה זו יפרמוב זכה בפרס סטלין בשנת 1952.
בשנים 1946-1949 יפרמוב היה ראש משלחת פלאונטולוגית למדבר גובי, במהלך עבודת המשלחת נאסף חומר מדעי רב.
במהלך הקריירה המדעים יפרמוב פרסם מעל 100 מאמרים. על פעילות המדעית בשנת 1945 הוענק לו עיטור הדגל האדום.
כהוקרה על תרומתו לתחום הפלאונטולוגיה אחד הדינוזאורים במשפחת תראפסידה נקרא "איוונטוזאור"
קריירה ספרותית.
עוד בשנות ה-40 יפרמוב החל בכתיבת סיפורים בהתבסס על אירעים שונים שהתרחשו במהלך סיורי מחקר בהם השתתף. בהדרגה הוא עבר לכתיבה בתחום המדע הבדיוני והחל משנות ה-50 הקדיש את כולו לתחום הספרות. בשנת 1968 הוענק ליפרמוב עיטור הדגל האדום על תרומתו לספרות סובייטית.
לאות הוקרה לתרומה הספרותית של יפרמוב מוענק פרס על שמו עבור יצירות שתחום מדע בדיוני ובעיירת הולדותו כל שנה נערך כנס לזכרו.
לעברית תורגם ספרו "כוכב הברזל" שיצא לאור בתרגומה של אסתר זמירי בהוצאת ינשוף ב-1962.
הורצי ספרין
הוֹרָצי סַפרִין (בפולנית: Horacy Safrin; 11 בינואר 1899, , פולין (כעת אוקראינה) - 23 באוגוסט 1980, לודז') היה משורר, קומיקאי, מחבר ומתרגם פולני ממוצא יהודי, הידוע ביותר בשל תרגומיו מן הספרות הפולנית ליידיש ומספרות עם ישראל לפולנית.
חייו.
הורצי נולד במוׂנָסְטרִיץ', גליציה תחת השם הירש לסבסטיאן ודורה (לוקאצ'ר לפני נישואיה). דיבר וידע פולנית, יידיש, עברית, גרמנית, צרפתית. סיים בית ספר בסטניסלבוב והמשיך ללימודי בלשנות גרמנית ובלשנות אנגלית באוניברסיטת וינה בה סיים גם בית הספר לתיאטרון. לאחר מלחמת העולם הראשונה חזר לסטניסלבוב ונהיה למנהל אמנותי בתיאטרון היהודי בעיר עד לתחילתה של מלחמת העולם השנייה אותה עבר בברית המועצות שם לימד גרמנית.
לאחר מכן התגורר בלודז' בה גם נפטר ונקבר ב.
היה נשוי שלוש פעמים ללא ילדים.
ב-1961 הוענק לו צלב קצין באות תחיית פולין.
יצירותיו.
ב-1913 (או ב-1914 לפי מקורות שונים) התפרסם אוסף השירים הראשון שלו ""Poezje" ("שירה").
יצירותיו האחרות בסדר הכרונולוגי:
ברנדון סנדרסון
ברנדון סנדרסון (באנגלית: Brandon Sanderson; נולד ב-19 בדצמבר 1975) הוא סופר פנטזיה אמריקאי. נודע בעיקר בזכות היקום הספרותי שיצר, הקוסמיר, בו רוב ספריו מתרחשים, לרבות שתי הסדרות הפופולריות ביותר שלו הערפילאים וגנזך אורות הסער. בנוסף, סנדרסון מוכר בזכות כתיבת שלושת הכרכים הנועלים של סדרת הפנטזיה האפית "מחזור כישור הזמן" מאת הסופר רוברט ג'ורדן, שנפטר בטרם הספיק לסיימה בעצמו. סנדרסון עבד בתור עורך המגזין "Leading Edge", בזמן שלמד באוניברסיטת בריגהאם יאנג, שם הוא מעביר מדי שנה, קורס כתיבה יוצרת.
במרץ 2022 פתח בגיוס המונים להוצאת 4 ספרים בעצמו, והציב כמטרה מיליון דולר. ביום הראשון לקמפיין גייס 17 מיליון..
קורות חייו.
סנדרסון נולד בנברסקה שבארצות הברית, למשפחה נוצרית-מורמונית. לו תואר שני בכתיבה יוצרת שהוענק לו בשנת 2005, מאוניברסיטת בריגהאם יאנג, שם היה גם חבר מערכת ב-"Leading Edge", מגזין ספרות ספקולטיבית חצי מקצועי שפורסם על ידי האוניברסיטה. בשנות ה-90 כחבר בכנסייה המורמונית "ישו המשיח של קדושי אחרית ימים", סנדרסון התנדב כמיסיונר במשך שנתיים במשרה-מלאה ואף נשלח לדרום קוריאה.
כיום הוא מלמד כתיבה יוצרת באוניברסיטת בריגהאם יאנג, בנוסף לעבודתו כסופר.
ב-2006 נישא למורה לספרות אנגלית אמילי בושמן, ולהם 3 ילדים. מתגוררים ביוטה. מאוחר יותר היא הפכה למנהלת העסקית שלו.
סיפורת.
סנדרסון פרסם את ספר הביכורים שלו "אלנטריס" בשנת 2005 (תורגם לעברית ב-2009). "אלנטריס" מספר את סיפורם של התושבים המקוללים של עיר שירדה מגדולה, שלפני נפילתה החזיקה קסם חזק. לאחר מכן, בשנת 2006, פרסם את הספר "הערפילאים: האימפריה האחרונה", הספר הראשון בטרילוגיית הפנטזיה "הערפילאים". הערפילאים הם אלומנטיקנים, אנשים שיכולים "לשרוף" סוגים שונים של מתכות וסגסוגות אחרי שבלעו אותם, על מנת להגביר חושים ולתת שליטה בכוחות על-טבעיים. רוב האלומנטיקנים הם מבתי אצולה. הסיפור עוקב אחרי קלסייר ווין, שני ערפילאים ממעמד נמוך. קלסייר משתמש ביכולותיה החזקות של וין, כדי לעורר מרד. בשנת 2007 הוא הוציא את ספר ההמשך, "הערפילאים: באר האלוהות", שממשיך את הסיפור של וין, ונכנס לעומק המקורות המסתוריים של הערפילים המתפשטים בעולם ומכסים הכל בלילה ולפעמים אפילו במהלך היום.
ספרו הבא, שיצא בשנת 2007, נקרא אלקטרז נגד ספרני הרשע ומספר על ילד בשם אלקטרז עם יכולת מיוחדת, לקלקל דברים. ב-2008 סנדרסון פרסם שני סיפורי מדע בדיוני קצרים, "Firstborn" ו-"Defending Elysium", והוציא גם את הספר האחרון בטרילוגיית הערפילאים, "הערפילאים: גיבור העידנים" וספר המשך לאלקטרז Alcatraz Versus the Scrivener's Bones.
ב-2009 יצא Warbreaker. במקור פרסם סנדרסון באתר האינטרנט שלו פרק אחד בכל פעם בזמן שכתב את הספר, מ-2006 ועד 2009, כשהגרסה הסופית יצאה דרך ההוצאה. הספר יצא לאור תחת Creative Commons וקיים גם כספר מודפס וגם בהורדה חופשית באתרו של סנדרסון. באותה שנה ראה אור ספר שלישי בסדרת אלקטרז, Alcatraz Versus the Knights of Crystallia. בנובמבר 2009 פורסם הספר הרביעי בסדרת אלקטרז, Alcatraz Versus the Shattered Lens.
ב-2010 הוציא סנדרסון את הספר הראשון בסדרת "גנזך אורות הסער", סדרה חדשה מסוגת הפנטזיה המיועדת לכלול עשרה כרכים המפוצלים לשתי סדרות בנות חמישה ספרים כל אחת.
באוקטובר 2011, פרסם סנדרסון ספר אלקטרוני, "Infinity Blade: Awakening", מבוסס על משחק הווידאו ל-iOS.
באוגוסט 2012, פרסם סנדרסון סיפור בשם "Legion".
הקוסמיר.
הקוסמיר הוא השם שהעניק סנדרסון ליקום בו מתרחשות עלילות הספרים אלנטריס, הערפילאים, Warbreaker, גנזך אורות הסער, White Sand ו-Arcanum Unbounded: The Cosmere Collection, ועוד הרבה סיפורים קצרים, שפורסמו רק כספרים אלקטרוניים או ספרי שמע. רעיון יקום הקוסמיר נבע משאיפתו של סנדרסון ליצור סדרה גדולה ללא הצורך להטריח את קוראיו ברכישת ספרים רבים. סנדרסון כולל בספרי הקוסמיר קשרים לספרים אחרים, ומעריך שסך הספרים בסדרה יעמוד על 40 ספרים לפחות.
באוקטובר 2016 מכר סנדרסון את הזכויות להפקת סרטים על יקום הקוסמיר ל-DMG Entertainment.
סופר המשך.
לאחר מותו של רוברט ג'ורדן בספטמבר 2007, נבחר סנדרסון על ידי הרייט מקדוגל, אלמנתו של רוברט ג'ורדן, להשלים את הספר האחרון בסדרת הפנטזיה האפית "מחזור כישור הזמן". מקדוגל ביקשה ממנו להשלים את הסדרה אחרי שהתרשמה עמוקות מספרו "הערפילאים: האימפריה האחרונה". הראשון מבין שלושת ספרי ההמשך שהוציא, "עם בוא הסער" פורסם באנגלית באוקטובר 2009 והגיע למקום ראשון ברשימת רבי המכר של הניו יורק טיימס לספרים בדיוניים.
בנובמבר 2010 הוציא סנדרסון לאור את הספר השני לסיום "מחזור כישור הזמן", "מגדלי חצות". ובתחילת 2013 יצא הספר האחרון, "זיכרון האור".